**Zmluva o  dodávke hardvéru a predĺžení podpory č. C-NBS1-000-062-572**

uzatvorená podľa § 269 ods. 2 a § 409 a nasl. zákona č. 513/1991 Zb. Obchodný zákonník  
 v znení neskorších predpisov

(ďalej len „zmluva“)

###### Zmluvné strany

**Kupujúci:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

Bankové spojenie: NBS Bratislava

Číslo účtu v tvare IBAN: IBAN SK07 0720 0000 0000 0000 1919

(platí pre tuzemského predávajúceho)

IBAN SK60 0720 0000 0000 0000 2129

(platí pre zahraničného predávajúceho)

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej aj „kupujúci“)

**a**

**Predávajúci:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

Zapísaný: <vyplní uchádzač>

(ďalej aj „predávajúci“)

(kupujúci a predávajúci spoločne označení tiež ako „zmluvné strany“)

Kupujúci ako verejný obstarávateľ vyhlásil oznámením č. <vyplní verejný obstarávateľ>, zverejneným vo Vestníku verejného obstarávania č. <vyplní verejný obstarávateľ> dňa <vyplní verejný obstarávateľ>, nadlimitnú zákazku s názvom „<vyplní verejný obstarávateľ>“. Na základe vyhodnotenia ponúk bola ponuka predávajúceho vyhodnotená ako ponuka úspešného uchádzača. Vzhľadom na túto skutočnosť sa zmluvné strany na základe slobodnej vôle a v súlade s platnými právnymi predpismi rozhodli uzatvoriť túto zmluvu:

I. PREDMET ZMLUVY

* 1. Predmetom plnenia tejto zmluvy je:
     1. dodanie hardvérových appliance – Forcepoint NGFW firewall zariadení. Predmet zmluvy podľa tohto bodu je čo do množstva, druhu a rozsahu špecifikovaný v Prílohe č. 1, tabuľka č. 1 tejto zmluvy, ktorá je neoddeliteľnou súčasťou tejto zmluvy (ďalej len „zariadenia“);
     2. štandardná servisná podpora výrobcu Forcepoint pre produkty Forcepoint NGFW (Next Business day) a licencie pre produkty Forcepoint NGFW. Predmet zmluvy podľa tohto bodu je čo do množstva, druhu a rozsahu špecifikovaný v Prílohe č. 1, tabuľka č. 2 tejto zmluvy a licenčných podmienkach výrobcu uvedených v Prílohe č. 2, ktoré sú neoddeliteľnou súčasťou tejto zmluvy;
     3. štandardná servisná podpora výrobcu Forcepoint pre produkty Forcepoint NGFW (next Business Day) a licencie pre produkty Forcepoint NGFW ako voliteľné plnenie. Predmet zmluvy podľa tohto bodu je čo do množstva, druhu a rozsahu špecifikovaný v Prílohe č. 1, tabuľka č. 3 tejto zmluvy, ktorá je neoddeliteľnou súčasťou tejto zmluvy. Kupujúci si vyhradzuje právo uplatniť si opciu u predávajúceho na dodanie predmetu zmluvy podľa tohto bodu, a to formou objednávky. Kupujúci nie je povinný si predmet zmluvy podľa tohto bodu objednať. Pokiaľ sa Objednávateľ rozhodne využiť právo opcie, je povinný tak učiniť vystavením objednávky s uplatnením práva opcie, doručenou predávajúcemu najneskôr do 08.12.2023. Najneskôr v lehote do 5 dní od doručenia objednávky s uplatnením práva opcie predávajúcemu je predávajúci povinný odoslať kupujúcemu písomnú informáciu, že jeho rozhodnutie o uplatnení práva opcie berie na vedomie a potvrdzuje dodanie predmetu opcie v termíne podľa tejto zmluvy. Uplatnením opcie kupujúcim podľa tohto bodu vzniká predávajúcemu povinnosť dodať predmet zmluvy podľa tohto bodu v termíne a v rozsahu podľa tejto zmluvy;

(ďalej spolu len ako „predmet zmluvy“).

* 1. Predávajúci sa zaväzuje, v rozsahu a za podmienok podľa tejto zmluvy, dodať kupujúcemu predmet zmluvy v  takej zostave ako je špecifikovaný v Prílohe č. 1 tejto zmluvy.
  2. Dodané zariadenia musia byť:
     1. nové a nepoužívané,
     2. musia byť určené pre predaj v Slovenskej republike, alebo v regióne, ktorého je Slovenská republika súčasťou a
     3. nesmú mať ukončenú životnosť (End of Life), alebo predaj (End of Sale).
  3. Kupujúci sa zaväzuje zaplatiť predávajúcemu dohodnutú cenu za riadne a včas splnený predmet zmluvy v súlade s príslušnými ustanoveniami tejto zmluvy.
  4. Predávajúci vyhlasuje, že je autorizovaný dodávateľ distribútora produktov Forcepoint NGFW a je oprávnený poskytnúť plnenie na ktoré sa zaviazal touto zmluvou,
  5. Na predmet plnenia podľa ods. 1.1 bod 1.1.2 a 1.1.3. tejto zmluvy sa vzťahujú licenčné podmienky výrobcu Forcepoint NGFW.(doplní do prílohy č. 2 až úspešný uchádzač)

### **II. Povinnosti zmluvných strán**

* 1. Predávajúci je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom predávajúceho najneskôr 7 pracovných dní pred vykonaním zmeny.
  2. Predávajúci je povinný najneskôr do 7 pracovných dní od nadobudnutia účinnosti tejto zmluvy písomne informovať kupujúceho o platných telefónnych číslach, faxových číslach, internetových adresách a adresách elektronickej pošty, na ktorých môže kupujúci požadovať plnenie predmetu zmluvy v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného štatutárnym orgánom predávajúceho najneskôr 7 pracovných dní pred vykonaním zmien.
  3. Predávajúci je povinný zabezpečiť, aby jeho pracovníci alebo osoby prostredníctvom ktorých plní predmet tejto zmluvy (ďalej aj „zamestnanci“) v objektoch kupujúceho dodržiavali všetky všeobecne záväzné právne predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy kupujúceho, najmä predpisy o vstupe do objektov kupujúceho a k bezpečnosti systémov, a aby sa riadili organizačnými pokynmi oprávnených pracovníkov kupujúceho.
  4. Kupujúci je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom kupujúceho, ktorý podpísal zmluvu v mene kupujúceho alebo ním stanovenými osobami na základe osobitnej plnej moci najneskôr 7 pracovných dní pred vykonaním zmeny.
  5. Kupujúci je povinný najneskôr do 7 pracovných dní od nadobudnutia účinnosti tejto zmluvy písomne informovať predávajúceho o platných telefónnych číslach, faxových číslach a adresách elektronickej pošty, prostredníctvom ktorých môže predávajúci komunikovať s kupujúcim pri plnení predmetu zmluvy v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného zástupcom kupujúceho, ktorý podpísal zmluvu v mene kupujúceho alebo ním stanovenými osobami na základe osobitnej plnej moci najneskôr 7 pracovných dní pred vykonaním zmien.
  6. Kupujúci sa zaväzuje, že poverení zamestnanci predávajúceho budú pre účinné plnenie tejto zmluvy v objekte kupujúceho vybavení oprávnením pre vstup alebo kupujúci zaistí sprevádzanie zamestnancov predávajúceho.
  7. V prípade, ak predávajúci spôsobí kupujúcemu porušením svojich povinností vyplývajúcich mu zo všeobecne záväzných právnych predpisov alebo tejto zmluvy akúkoľvek škodu, zodpovednosť za škodu a povinnosť na náhradu takto spôsobenej škody sa bude riadiť a spravovať ustanoveniami § 373 a nasl. Obchodného zákonníka.
  8. Poskytovateľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Poskytovateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z.
  9. V prípade, ak sa vyhlásenie poskytovateľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u poskytovateľa objednávateľom.
  10. Predávajúci potvrdzuje, že podľa § 41 ods. 3 zákona o verejnom obstarávaní uviedol v prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Predávajúci je povinný písomne oznámiť kupujúcemu akúkoľvek zmenu údajov o subdodávateľoch uvedených v prílohe č. 2 tejto zmluvy do 3 pracovných dní odo dňa uskutočnenia tejto zmeny. Dodanie predmetu zmluvy prostredníctvom subdodávateľa nezbavuje predávajúceho povinnosti a zodpovednosti za riadne plnenie predmetu zmluvy v zmysle tejto zmluvy.
  11. V prípade zmeny subdodávateľa je predávajúci povinný písomne oznámiť kupujúcemu údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je predávajúci oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia a  predchádzajúceho písomného odsúhlasenia kupujúcim.
  12. Predávajúci je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
  13. Za účelom preukázania splnenia povinnosti v zmysle prechádzajúceho bodu tohto článku zmluvy predávajúci je povinný kedykoľvek na výzvu kupujúceho bezodkladne, najneskôr však do 3 pracovných dní, predložiť kupujúcemu všetky zmluvy so subdodávateľmi identifikovanými v Prílohe č. 3 zmluvy, resp. následne doplnenými/ zmenenými postupom podľa bodu 2.11 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť predávajúci.
  14. V prípade, ak predávajúci poruší povinnosť v zmysle bodu 2.12 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má kupujúci právo na zmluvnú pokutu od predávajúceho vo výške 5.000,- eur (slovom päťtisíc eur) bez DPH za každé jednotlivé porušenie stanovenej povinnosti.
  15. V prípade omeškania predávajúceho so splnením povinnosti v zmysle bodu 2.13 tohto článku zmluvy, má kupujúci právo na zmluvnú pokutu od predávajúceho vo výške 500,- eur (slovom päťsto eur), bez DPH za každý aj začatý deň omeškania.

### **III. Termín dodania predmetu zmluvy**

* 1. Predávajúci sa zaväzuje dodať predmet zmluvy podľa článku I bodu 1.1.1 a začať s plnením predmetu zmluvy podľa článku I bodu 1.1.2tejto zmluvy v súlade so špecifikáciou a v počte podľa prílohy č. 1 tejto zmluvy do 20 pracovných dní odo dňa nadobudnutia účinnosti tejto zmluvy, najneskôr dňom 01.01.2022.
  2. Predávajúci sa zaväzuje plniť kupujúcemu predmet zmluvy podľa článku I bodu 1.1.3 tejto zmluvy v lehote od 01.01.2024 do 31.12.2024 v prípade, ak kupujúci vystaví objednávku s uplatnením práva opcie podľa tejto zmluvy najneskôr do 08.12.2023.
  3. Predávajúci je povinný dodať kupujúcemu predmet zmluvy v pracovných dňoch v čase od 8.00 h do 16.00 h.
  4. Predávajúci sa zaväzuje minimálne tri pracovné dni pred dodaním predmetu zmluvy písomne na e-mailovú adresu oprávnenej osoby kupujúceho upozorniť kupujúceho na dátum a čas dodávky zariadení. V prípade, že predávajúci neoznámi kupujúcemu termín dodávky predmetu zmluvy, kupujúci nie je povinný prevziať dodávku predmetu zmluvy v deň doručenia. Náklady spojené s odmietnutím prevzatia neoznámenej dodávky predmetu zmluvy a jej opätovným doručením znáša predávajúci.
  5. Nedodržanie dohodnutého termínu dodania predmetu zmluvy podľa tejto zmluvy zo strany predávajúceho sa považuje za podstatné porušenie tejto zmluvy.
  6. Dodávka predmetu zmluvy bude realizovaná do miesta plnenia uvedeného v článku IV bode 4.2 tejto zmluvy.

### **IV. Odovzdanie predmetu zmluvy**

* 1. Dodanie predmetu zmluvy predávajúcim a prevzatie predmetu zmluvy kupujúcim musí byť potvrdené písomne formou preberacieho protokolu podpísaného poverenými zástupcami oboch zmluvných strán (ďalej len „preberací protokol“).
  2. Predávajúci dodá predmet zmluvy do priestorov kupujúceho na ul. Imricha Karvaša č. 1, 813 25 Bratislava a Kopčianska D92/D, Bratislava.
  3. Predávajúci musí zabezpečiť, že dodávaný predmet zmluvy je zabalený a dopravovaný tak, aby bol dopravený do miesta plnenia bez poškodenia, v dobrom stave a v originálnych obaloch od výrobcu.
  4. Kupujúci má právo odmietnuť prevziať zariadenia bez nároku predávajúceho uplatniť voči kupujúcemu akékoľvek sankcie a nároky na náhradu akejkoľvek škody tým spôsobenej v prípade, ak:
     1. zariadenia boli dodané do iného, než dohodnutého miesta plnenia podľa tejto zmluvy alebo
     2. zariadenia nie sú uvedené v preberacom protokole alebo
     3. zariadenia nevykazujú požadované vlastnosti uvedené v tejto zmluve alebo nevyhovujú požiadavkám kupujúceho podľa tejto zmluvy alebo
     4. pri preberaní a odovzdávaní zariadení bolo zistené akékoľvek ich poškodenie, ktoré môže mať za následok zmenu vlastností zariadení brániacu ich použitiu alebo podstatne obmedzujúcu ich použitie na účel podľa tejto zmluvy.

### **V. Záruky a Podpora na predmet plnenia**

* 1. Predávajúci v plnom rozsahu zodpovedá za dodržanie špecifikácie predmetu zmluvy uvedenej v článku I bod 1.1.1 tejto zmluvy, ďalej za kvalitu, akosť a riadne dodanie predmetu zmluvy.
  2. Predávajúci zodpovedá za vady, ktoré má dodaný predmet zmluvy v okamihu odovzdania kupujúcemu a za vady, ktoré sa vyskytnú po jeho prevzatí v záručnej dobe.
  3. Predávajúci poskytuje záruku na predmet zmluvy v rozsahu 1.1.2 a 1.1.3 v zmysle licenčných podmienok.
  4. Záručná doba začína plynúť dňom fyzického prevzatia predmetu zmluvy kupujúcim, t. zn. dňom protokolárneho prevzatia predmetu zmluvy. Záruka sa nevzťahuje na chyby spôsobené nesprávnym zaobchádzaním, ktoré nie je v súlade s používaním predpísaným výrobcom.
  5. Všetky náklady spojené so záručnou opravou (t. z. oprava, náhradné diely, doprava, servisné práce) bude na vlastnú ťarchu znášať predávajúci, resp. ju vykoná bezodplatne. Na predmet zmluvy podľa 1.1.1. sa inak vzťahuje štandardná záruka výrobcu.
  6. Predávajúci poskytne potvrdenie od výrobcu o platnosti predĺženia podpory a aktuálny popis obsahu a rozsahu podpory a kontaktných údajov na support oddelenia výrobcu pre dodaný predmet zmluvy podľa Prílohy č. 1, tabuľka č. 2 a tabuľka č. 3 a že sa pre zariadenia, ktorým sa predlžuje technická podpora podľa Prílohy č. 1, tabuľka č. 2 a tabuľka č. 3 automaticky predlžuje záruka o dĺžku poskytovania podpory výrobcu s tými istými podmienkami poskytovania služieb podpory a štandardnej záruky výrobcu.

### **VI. Cena a platobné podmienky**

* 1. Zmluvné strany prejavujú vôľu uzavrieť zmluvu s tým, že celková cena za predmet zmluvy podľa článku I bodov 1.1.1, 1.1.2 a 1.1.1.3 tejto zmluvy je stanovená dohodou zmluvných strán v zmysle zákona č.18/1996 Z. z. o cenách v znení neskorších predpisov a vyhlášky č. 87/1996 Z. z. ktorou sa vykonáva zákon o cenách v znení neskorších predpisov, a to v celkovej výške:

**<vyplní uchádzač> bez DPH**

(slovom **<vyplní uchádzač>** EUR bez DPH)

* + 1. z toho cena za predmet zmluvy podľa článku I bodov 1.1.1 a 1.1.2 vo výške

**<vyplní uchádzač> bez DPH**

(slovom **<vyplní uchádzač>** EUR bez DPH)

* + 1. z toho cena za predmet zmluvy podľa článku I bodu 1.1.3 vo výške

**<vyplní uchádzač> bez DPH**

(slovom **<vyplní uchádzač>** EUR bez DPH)

* 1. Cena za predmet zmluvy zahŕňa náklady na dopravu predmetu zmluvy do miesta plnenia. Ceny predmetu zmluvy sú podrobne špecifikované v Prílohe č. 1, ktorá je neoddeliteľnou súčasťou tejto zmluvy.
  2. Predávajúci je oprávnený fakturovať cenu za predmet zmluvy podľa 1.1.1. a 1.1.2 najskôr dňom nasledujúcim po podpísaní protokolu o odovzdaní a prevzatí predmetu zmluvy oprávnenými zástupcami oboch zmluvných strán. Cena plnenia podľa 1.1.1 a 1.1.2 je splatná jednorazovo. Prílohou faktúry bude príslušný preberací protokol. Predávajúcu je oprávnený fakturovať cenu za predmet zmluvy podľa 1.1.3 po využití opcie Kupujúcim a je splatná jednorazovo.
  3. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa **<vyplní uchádzač>** na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
  4. Faktúry sú splatné do 30 dní odo dňa ich doručenia objednávateľovi bezhotovostným prevodom na účet predávajúceho. Za deň splnenia peňažného záväzku sa považuje deň odpísania dlžnej sumy z účtu kupujúceho v prospech účtu predávajúceho.
  5. Predávajúci k dohodnutej cene uplatní DPH podľa zákona o dani z pridanej hodnoty.<text tejto vety platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač túto vetu odstráni>
  6. V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o dani z pridanej hodnoty alebo bude obsahovať nesprávne údaje, kupujúci ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry kupujúcemu. <text v bode 6.7 v znení: „obsahovať všetky údaje podľa zákona o dani z pridanej hodnoty, resp. nebude“ platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a  zahraničný uchádzač tento text v bode 6.7 odstráni>
  7. Predávajúci najneskôr do doby vyhotovenia faktúry predloží kupujúcemu originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy predávajúci predmetné potvrdenie predloží kupujúcemu na začiatku každého nového zdaňovacieho obdobia. Predávajúci vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti kupujúceho bezodkladne písomne informovať. Predávajúci vyhlasuje, že je konečným príjemcom dohodnutej ceny uvedenej v článku VI. tejto zmluvy. <text bodu 6.8 platí pre zahraničného uchádzača, domáci uchádzač text bodu 6.8 odstráni>
  8. Predávajúci, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto povinnosti je podstatným porušením zmluvy a dôvodom na okamžité odstúpenie kupujúceho od tejto zmluvy. < text bodu 6.9 platí len pre domáceho uchádzača, zahraničný uchádzač text bodu 6.9 odstráni >
  9. Predávajúci nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Predávajúci ďalej nie je oprávnený postúpiť a ani založiť akékoľvek svoje pohľadávky voči kupujúcemu vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Predávajúci nie je oprávnený jednostranne započítať akúkoľvek svoju pohľadávku voči kupujúcemu vzniknutú z akéhokoľvek dôvodu proti pohľadávke kupujúceho voči predávajúcemu vzniknutej na základe alebo v súvislosti s touto zmluvou.

### **VII. Zmluvné pokuty**

* 1. V prípade nedodržania dohodnutého termínu dodania predmetu zmluvy predávajúcim podľa článku III bodu 3.1 alebo bodu 3.2 tejto zmluvy vzniká kupujúcemu nárok vyúčtovať zmluvnú pokutu vo výške 0,05% z ceny nedodaného predmetu zmluvy uvedenej v článku VI tejto zmluvy za každý deň omeškania.
  2. Pri dodaní chybného resp. nefunkčného predmetu zmluvy vzniká kupujúcemu nárok vyúčtovať zmluvnú pokutu vo výške 0,05% z ceny nefunkčného predmetu zmluvy bez DPH uvedeného v Prílohe č. 1 za každý deň omeškania až do doby dodávky bezchybného predmetu zmluvy, čím nezaniká nárok kupujúceho na dodanie náhradného bezchybného predmetu zmluvy.
  3. Kupujúci je oprávnený pri nesplnení technických požiadaviek na predmet dodávky odmietnuť prevzatie dodávky až do úplnej nápravy predávajúcim, o čom musí byť vyhotovený písomný záznam.
  4. V prípade omeškania kupujúceho s uhradením faktúr uhradí objednávateľ zhotoviteľovi úrok z omeškania vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
  5. Zmluvné pokuty podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak nie je v zmluve uvedené inak.
  6. Zmluvné strany sa dohodli, že kupujúci je oprávnený popri nároku na zmluvnú pokutu podľa tohto článku zmluvy požadovať od predávajúceho aj náhradu škody v celom rozsahu, ktorá mu takýmto porušením povinnosti vznikla.

### **VIII. Vyššia moc**

* 1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, epidémia, nepriaznivé poveternostné podmienky neumožňujúce realizáciu diela podľa príslušných technologických postupov a noriem). Zhotoviteľ je povinný preukázať nepriaznivé poveternostné podmienky písomným potvrdením Slovenského hydrometeorologického ústavu.
  2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
  3. V prípade vyššej moci musí predávajúci písomne a bezodkladne oznámiť kupujúcemu pôsobenie a charakteristiku vyššej moci a ďalej sa bude postupovať podľa Obchodného zákonníka.

### **IX. Prechod nebezpečenstva škody a vlastníckeho práva**

Nebezpečenstvo škody na predmete zmluvy a vlastnícke právo k predmetu zmluvy prechádza na kupujúceho okamihom podpísania preberacieho protokolu a prevzatia predmetu zmluvy. Prepravu a balenie predmetu zmluvy, ako aj vrátenie vratných obalov zabezpečuje predávajúci na vlastné náklady.

### **X. Ukončenie zmluvy**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán alebo písomným odstúpením od zmluvy niektorou zmluvnou stranou.
  2. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.
  3. Za podstatné porušenie zmluvy podľa predchádzajúceho ustanovenia sa považuje:
     1. ak predávajúci nedodrží termín dodania predmetu zmluvy podľa článku III bodu 3.1 alebo 3.2 tejto zmluvy,
     2. ak predávajúci dodá kupujúcemu chybný resp. nefunkčný predmet zmluvy,
     3. ak predávajúci nesplnení technické požiadavky na predmet zmluvy,
     4. ak predávajúci poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
     5. ak sa kupujúci dostane do omeškania s úhradou faktúr vystavených v zmysle tejto zmluvy po dobu dlhšiu ako 3 mesiace, alebo
     6. podstatné porušenia zmluvy definované v iných ustanoveniach tejto zmluvy.
  4. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 7 dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
  5. V prípade, že ktorákoľvek strana odstúpi od tejto zmluvy, musí písomné odstúpenie od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Za doručenie sa považuje i nevyzdvihnutie doporučenej zásielky na pošte v odbernej lehote.
  6. Zmluvu je možné ukončiť tiež odstúpením kupujúceho v súlade s § 19 zákona o verejnom obstarávaní.
  7. V prípade, ak nastanú právne skutočnosti majúce za následok zmenu v právnom postavení predávajúceho (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, vstup do likvidácie, zmena právnej formy, zmena v oprávneniach konať v mene predávajúceho) alebo akákoľvek iná zmena majúca priamy vplyv na plnenie zo strany predávajúceho, je predávajúci povinný oznámiť tieto skutočnosti kupujúcemu najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo okamžite odstúpiť od tejto zmluvy.
  8. Zmluvné strany sa dohodli, že túto zmluvu nie je možné vypovedať.

### **XI. Záverečné ustanovenia**

* 1. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.
  2. Táto zmluva je vyhotovená v piatich rovnopisoch, dva rovnopisy sú určené pre predávajúceho a tri pre kupujúceho. Všetky rovnopisy sú považované za rovnocenné.
  3. Neoddeliteľnou súčasťou tejto zmluvy sú:

***Príloha č. 1:*** Technická a cenová špecifikácia predmetu zmluvy

***Príloha č.*** 2: Licenčné podmienky výrobcu

***Príloha č. 3:*** Zoznam subdodávateľov predávajúceho

* 1. Zmeny a doplnenia tejto zmluvy je možné vykonať len formou písomného dodatku, ktorý podpíšu oprávnení zástupcovia obidvoch zmluvných strán v súlade so zákonom o verejnom obstarávaní.
  2. Obidve zmluvné strany sa zaväzujú zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy druhej zmluvnej strany. Záväzky zmluvných strán zachovávať mlčanlivosť trvajú neobmedzenú dobu po podpísaní tejto zmluvy a sú nevypovedateľné. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
  3. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalšími všeobecne záväznými právnymi predpismi právneho poriadku platného na území Slovenskej republiky.
  4. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
  5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
  6. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
  7. Kupujúci pri spracúvaní osobných údajov poskytnutých predávajúcim pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese kupujúceho: <https://www.nbs.sk/sk/ochrana-osobnych-udajov>.
  8. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Predávajúci súhlasí so zverejnením tejto zmluvy (vrátane jej prípadných dodatkov) a faktúr predávajúceho doručených kupujúcemu, pričom predávajúci tiež disponuje písomným súhlasom inej dotknutej osoby (osoby konajúcej za predávajúceho) na zverejnenie jej údajov v tejto zmluve a vo faktúrach predávajúceho, a to zverejnenie kupujúcim počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
  9. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) kupujúceho [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
  10. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov

**Za kupujúceho: Za predávajúceho:**

V Bratislave, dňa ............................ V <vyplní uchádzač>, dňa ...........................

................................................... ..................................................

Národná banka Slovenska <vyplní uchádzač>

<vyplní verejný obstarávateľ> <vyplní uchádzač>

**Príloha č. 1 k Zmluve o dodávke hardvéru a predĺžení podpory č. C-NBS1-000-062-572**

**Technická a cenová špecifikácia predmetu zmluvy**

**Tabuľka č. 1 Cena za dodanie hardvérových appliance – Forcepoint NGFW firewall zariadení**

|  |  |  |  |  |  |
| --- | --- | --- | --- | --- | --- |
| **Položka** | | **Označenie** | **Produkt** | **Počet** | **Cena v eurách bez DPH za 1 ks** |
| P | 1 | N1101 | UPGRADE z Forcepoint 325C na Forcepoint 1101, 8x1Gb porty + 2x10G optic | 5 | *<vyplní uchádzač>* |
| P | 2 | N1105 | UPGRADE z Forcepoint 1065 na Forcepoint 1105, 8x1Gb porty + 2x10G optic | 4 | *<vyplní uchádzač>* |
| P | 3 | SFP10SR | FCP 10 G SFP+ Fiber Trancievers SR 850mm | 18 | *<vyplní uchádzač>* |
| P | 4 | MO10F2WREX | 2 Port 10 Gigabit Ethernet SFP+ Module pre Forcepoint 1105 | 4 | *<vyplní uchádzač>* |
| CH1) | | Celková cena za dodanie hardvérových appliance – Forcepoint NGFW firewall zariadení | | | *<vyplní uchádzač>* |

Vypočítaná ako: CH = {5xP1}+{4xP2}+{18xP3}+{4xP4}

**Tabuľka č. 2 Cena za štandardnú servisnú podporu výrobcu pre všetky firewally Forcepoint NGFW (Next Business day) a licencie pre produkty Forcepoint NGFW**

| **Položka** | | **Označenie** | **Support** | **Počet** | **Cena v eurách bez DPH za jednu licenciu** |
| --- | --- | --- | --- | --- | --- |
| P | 1 | N1101ESENBD | NGFW 1101 essential support + hw warranty NBD do 31.12.2023 | 7 | *<vyplní uchádzač>* |
| P | 2 | N1105ESENBD | NGFW 1105 essential support + hw warranty NBD do 31.12.2023 | 12 | *<vyplní uchádzač>* |
| P | 3 | N2101ESENBD | NGFW 2101 essential support + hw warranty NBD do 31.12.2023 | 4 | *<vyplní uchádzač>* |
| P | 4 | MO10F2WREX | 2 Port 10 Gigabit Ethernet SFP+ Module do 31.12.2023 | 8 | *<vyplní uchádzač>* |
| P | 5 | SMCHAXESE | SMC HA node essential supp od 01.01.2022 do 31.12.2023 | 23 | *<vyplní uchádzač>* |
| CP**1)** | | Cena za štandardnú servisnú podporu výrobcu pre všetky firewally Forcepoint NGFW (Next Business day) a licencie pre produkty Forcepoint NGFW | | | *<vyplní uchádzač>* |

**1)** Vypočítaná ako: CP = {7xP1}+{12xP2}+{4xP3}+{8xP4}+{23xP5}

**Tabuľka č. 3 Cena za štandardnú servisnú podporu výrobcu pre všetky firewally Forcepoint NGFW (Next Business day) a licencie pre produkty Forcepoint NGFW ako voliteľné plnenie**

| **Položka** | | **Označenie** | **Support** | **Počet** | **Cena v eurách bez DPH za jednu licenciu** |
| --- | --- | --- | --- | --- | --- |
| P | 1 | N1101ESENBD | NGFW 1101 essential support + hw warranty NBD od 1.1.2024 do 31.12.2024 | 7 | *<vyplní uchádzač>* |
| P | 2 | N1105ESENBD | NGFW 1105 essential support + hw warranty NBD od 1.1.2024 do 31.12.2024 | 12 | *<vyplní uchádzač>* |
| P | 3 | N2101ESENBD | NGFW 2101 essential support + hw warranty NBD od 1.1.2024 do 31.12.2024 | 4 | *<vyplní uchádzač>* |
| P | 4 | MO10F2WREX | 2 Port 10 Gigabit Ethernet SFP+ Module od 1.1.2024 do 31.12.2024 | 8 | *<vyplní uchádzač>* |
| P | 5 | SMCHAXESE | SMC HA node essential supp od 1.1.2024 do 31.12.2024 | 23 | *<vyplní uchádzač>* |
| CPV**1)2)** | | Celková cena za štandardnú servisnú podporu výrobcu pre všetky firewally Forcepoint NGFW (Next Business day) a licencie pre produkty Forcepoint NGFW ako voliteľné plnenie | | | *<vyplní uchádzač>* |

1. Vypočítaná ako: CP = {7xP1}+{12xP2}+{4xP3}+{8xP4}+{23xP5}
2. Verejný obstarávateľ nie je povinný objednať dodanie servisnej podpory výrobcu ako voliteľné plnenie na obdobie 1 roka do 31.12.2024.

**Tabuľka č.4 Celková cena za predmet zákazky**

|  |  |  |
| --- | --- | --- |
| **Položka** | **Popis** | **Cena v EUR bez DPH** |
| CH (z tab. č. 1) | Celková cena za dodanie hardvérových appliance – Forcepoint NGFW firewall zariadení | *<vyplní uchádzač>* |
| CP (z tab. č. 2) | Celková cena za štandardnú servisnú podporu výrobcu pre všetky firewally Forcepoint NGFW (Next Business day) a licencie pre produkty Forcepoint NGFW | *<vyplní uchádzač>* |
| CPV (z tab. č. 2) | Celková cena za štandardnú servisnú podporu výrobcu pre všetky firewally Forcepoint NGFW (Next Business day) a licencie pre produkty Forcepoint NGFW ako voliteľné plnenie | *<vyplní uchádzač>* |
| CC**1)** | Celková cena predmetu zákazky | *<vyplní uchádzač>* |

**1)** Vypočítaná ako: CC = CH + CP + CPV

**Príloha č. 2 k Zmluve o dodávke hardvéru a predĺžení podpory č. C-NBS1-000-062-572**

**Licenčné podmienky výrobcu**

**<Prílohu doplní úspešný uchádzač>**

**Príloha č. 3 k Zmluve o dodávke hardvéru a predĺžení podpory č. C-NBS1-000-062-572**

**Zoznam subdodávateľov predávajúceho**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO,

zápis do príslušného obchodného registra;

2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

Úspešný uchádzač v čase uzavretia zmluvy uvedie aj údaj o predmete subdodávky a rozsah subdodávky v eurách bez DPH.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |  |  |
| --- | --- | --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) | Predmet subdodávky | Rozsah subdodávky v eur bez DPH |
| 1. | *<vyplní uchádzač>* | *<vyplní uchádzač>* | *<vyplní uchádzač>* | *<vyplní uchádzač>* |